Au apărut noi imagini de la tragedia petrecută la Padina în urma cu o lună. O cameră de supraveghere a surprins momentul în care cei 3 suspecți de crimă se năpustesc asupra victimei și dau pe rând cu pumnii și îl înjunghie un cuțit.
Pe imaginile surprinse de o cameră de supraveghere instalată în afara localului se observă cum victima, care deja fusese atacată și înjunghiată în incinta restaurantului, reușește să iasă afară. Însă cei trei atacatori nu s-au lăsat. Au ieșit după bărbat și au continuat atacul.
La scurt timp după acest ultim atac, agresorii își iau hainele, cheamă o mașină și se pregătesc să fugă. Au fost prinși, ulterior, de un echipaj de poliție care i-a blocat în trafic.
Reamintim că la începutul lunii trecute, Solomon, Armando și Louis Justin Marin, fiii celebrei vrăjitoare Sidonia și membri ai grupării interlope Fabian, l-au atacat pe Sorin Anghel, un bărbat de 41 de ani, într-un restaurant din stațiunea Padina.
Prima parte a conflictului s-a desfășurat în interiorul hotelului, acolo unde unul dintre fiii vrăjitoarei Sidonia, Laurențiu Marin, zis Solomon a fost surprins cu un cuțit în mână, iar victima deja fusese înjunghiată de mai multe ori. Sorin Anghel a reușit, însă, să se ridice de pe scaun și a ieșit din cameră, dar conflictul s-a mutat în parcarea hotelului, acolo unde Sorin Anghel a și murit.
Prinși de polițiști și acuzați de omor, frații Marin au transmis procurorilor că ei au fost atacați mai întâi de victimă. Ba, mai mult, aceștia au depus plângere pentru tentativă de omor față de bărbatul care a fost ucis, dar și față alte 3 persoane.
În acest moment, cei trei interlopi se află în arest preventiv.